Video: "Terreur-aanval" ruk Brittanje | Maroela Media
Waarskuwing: Die video is grafies van aard en mag sensitiewe lesers ontstel
'n Britse-soldaat is Woensdag helder oordag in 'n besige straat in Londen deur twee mans aangeval en met messe en hakmesse doodgekap. Die soldaat is voor verskeie ooggetuies aangeval nadat sy aanvallers hom met 'n voertuig, naby die Royal Artillery Barracks in Woolwich, omgery het. Volgens ooggetuies is die soldaat glo deur twee mans aangeval wat Islamitiese slagspreuke geskree het. Hulle het na die aanval geskreeu: "'n Oog vir 'n oog, 'n tand vir 'n tand".
Ná die aanval het een van die aanvallers 'n bebloede hakmes rondgeswaai en in 'n omstander, wat intussen 'n video van die voorval op sy selfoon begin afneem het, se foon in gekyk en gesê hulle sal nooit ophou veg totdat hulle alleen gelos word nie.
Die polisie het glo eers 30 minute later op die toneel opgedaag en die twee verdagtes geskiet en gewond, waarna hulle in hegtenis geneem is.
Britse owerhede bestempel die wrede "slagting" as 'n moontlike terreuraanval. Dit is die eerste terreuraanval op Britse grond sedert 2005 toe die land deur selfmoordbomaanvalle geteister is.
David Cameron, die eerste minister, het sy besoek aan Frankryk kortgeknip en na Londen teruggekeer om as voorsitter op te tree by 'n noodvergadering oor nasionale sekerheid.
Die insetsel is deur CNN vervaardig.
Watervoorsieningsprogram van R4.3 miljard verwelkom
30 minute voor Polisie opdaag………….Dit sou n nuwe rekord tyd wees as dit SA was
Pip · 6 jare gelede
Ek wonder hoe is dit dat daai "kameraman" gekies is om mee te gesels? Nog 'n ding, hy kla oor die 30 minute, daai man is binne sekondes dood gekap!